Monforte de Lemosas

Monforte de Lemosas () – miestas šiaurės vakarų Ispanijoje, Galisijoje, Lugo provincijoje, 35 km į šiaurės rytus nuo Orensės, prie Kabės upės. Geležinkeliai ir keliai į Lugą, Ponferadą, Orensę. Verčiamasi turizmu, gyvulių auginimu, apylinkėse yra geležies rūdos telkinių.

Yra viduramžių Monforte de Lemoso pilis, Šv. Vincento bažnyčia, Lemoso grafų rūmai ir iždas (pastatyti romėnų stovyklos vietoje). Pagrindinis miesto objektas – Nosa Señora da Antiga seminarija, įsteigta 1593 m. kardinolo Rodrigo Kastro de Osorijo. Pradžioje joje veikė jėzuitai. Įstaiga garsėja El Greko, Andrėjos del Sarto, Hugo van der Goeso tapybos darbais. Šalia miesto prasideda vadinamoji „Šventoji pakrantė“ (Ribeira Sacra) ties Silio ir Minjo santaka – didžiausia vienuolynų ir romaninių bažnyčių santalka Galisijoje.

 Istorija 
Miestas išaugo apie Šv. Vincento benediktinų vienuolyną, įkurtą X amžiuje. Nuo XII a. – grafystės sostinė.

 Šaltiniai 

Kategorija:Galisijos miestai